**Nylig avdød:** Artikkelen handler om en person som døde nylig. Slike biografier kan bli hyppig endret og oppdatert. Les som vanlig Wikipedia med kritisk sans.

**Nikkoline Myren Grønning** (1916–2023) var en norsk bakstekone og bevarer av matkultur fra Valldal på Sunnmøre.

NRK laget en dokumentarfilm om henne, og hun var med i *Norge Rundt* flere ganger. Programmene har handlet om baksten, som hun holdt på med til hun var langt opp i årene.

Grønning og seks søsken vokste opp på gården sammen med foreldrene. Hun hadde en drøm om å utdanne seg til sykesøster, men det ble aldri noe av. Hun hadde tidlig lært å lage mat og under byggingen av Trollstigen jobbet hun som kokke for arbeiderne der. Grønning giftet seg under andre verdenskrig og de bodde en tid i Svolvær sammen med de to barna. De flyttet senere tilbake og overtok gårdsdriften men om vinteren reiste mannen til Svolvær for å arbeide mens Nikka tok seg av gården og ungene. I 1975 døde mannen og Grønning drev gården videre alene, inntil den eldste sønnen tok over driften. Etter at hun fylte 60 år tok hun imot tusenvis av voksne hjemme på Myra i Valldal og lærte dem å bake lefser og flatebakelse.[]

Hun har blitt omtalt i ukeblad og i bøker om tradisjonsmat før NRK lagde dokumentar om henne. Det har også blitt mange *Norge Rundt*-innslag. I 2012 laget BBC et program hvor programlederne i *Hairy Bikers* besøkte henne og hvor de blant annet laget vafler. I *Hairy Bikers* kombinerer to kjendiskokker, David Myers og Si King, matlaging med motorsykkelreiseskildring. De har laget mange matprogrammer, de fleste for BBC, og skrevet en rekke kokebøker.

I 2020 ble Grønning og de andre kokkene som hadde arbeidet ved anlegningen av Trollstigen hedret ved at Grønning fikk en av svingene oppkalt etter seg, «Nikkasvingen». Tidligere var det bare menn som hadde fått oppkalt svinger i Trollstigen etter seg.

I 2022 fikk hun Kongens fortjenstmedalje for sin årelange innsats for å ta vare på og formidle tradisjonell matkultur og bakearv. Grønning ble invitert til Slottet for å besøke kongen, men som en av de eldste som har mottatt utmerkelsen synes hun turen til Oslo ville bli slitsom. Derfor spurte hun kongen om ikke han heller kunne komme til Sunnmøre, «kongen er sprekere han enn jeg» sa hun. Han tok henne på ordet og det ble kongebesøk i Valldal.

Referanser
----------

1. ↑   oppført som Nikka, verkets språk nynorsk, nikkahuset.no, besøkt 21. desember 2022, «Nikkoline Myren Grønning, kalla Nikka er født 9. desember 1916 under første verdskrig.»[Hentet fra Wikidata]
2. ↑   NRK.no, «Nikka er død», utgitt 6. november 2023, besøkt 6. november 2023, «Den kjende tradisjonsberaren innan mattradisjonar, Nikoline Myren Grønning, betre kjend som Nikka er død.»[Hentet fra Wikidata]
3. ↑   NRK, «Kongens fortjenstmedalje til hele Norges bakstekjerring», verkets språk norsk, utgitt 14. mars 2022, besøkt 21. desember 2022, «Nikka Myren Grønning snakker med ordfører Eva Hove etter at hun fikk Kongens Fortjenstmedalje.»[Hentet fra Wikidata]
4. ↑  NRK (10. mars 2022). «Nikkoline «Nikka» Myren Grønning». *NRK*. Besøkt 21. desember 2022.
5. 1 2  «Nikka – Nikkahuset» **(engelsk)**. Besøkt 21. desember 2022.
6. ↑  nrk. «Hairy Bikers besøkte 95-åring – NRK». Besøkt 21. desember 2022.
7. ↑  Skoglund, Jarle (13. november 2020). «En sving i Trollstigen har fått navnet til Nikka (103)». *Veier24.no* **(norsk)**. Besøkt 21. desember 2022.
8. ↑  Korsnes, Malin Kjellstadli (30. august 2022). «Nikka (105) bad kongen kome på besøk- her får ho ønsket sitt oppfylt». *NRK* **(norsk nynorsk)**. Besøkt 21. desember 2022.

|  |  |
| --- | --- |
| Oppslagsverk/autoritetsdata | Historisk befolkningsregister
 |